JayJayThrowThrow/commonwealth-wiki-mix huggingface dataset:
Bahasa Yunani

Bahasa Yunani () adalah bahasa Indo-Eropah dengan 3,500 tahun sejarah yang didokumentasikan. Bahasa ini juga dianggap sebagai salah satu bahasa tua yang masih bertahan hingga kini dengan jumlah kosa kata lebih kurang 600.000 kata. Kini, ia dituturkan oleh 15 juta orang di Yunani, Cyprus, bekas Yugoslavia, terutamanya di Makedonia Utara, Bulgaria, Albania, dan Turki. Terdapat juga banyak kaum emigran Yunani di seluruh dunia, seperti yang terdapat di Melbourne, Australia di mana populasi kaum tersebut merupakan kependudukan ketiga terbesar dari keseluruhan bandar-bandar di dunia selepas Athens dan Thessaloniki.

Bahasa Yunani ditulis menggunakan abjad khas yang dipanggil abjad Yunani, huruf betul yang pertama, sejak abad ke-9 S.M dan sebelum itu, dalam Linear B dan dalam ejaan sukuan Cypriot.
Pengaruh

Kesusasteraan Yunani mempunyai tradisi yang panjang dan kaya. Pengakaran kata serapan dari bahasa Yunani telah digunakan secara luas selama berabad-abad dan terus digunakan secara luas untuk menciptakan kata-kata baru dalam bahasa lain. Bahasa Yunani dan Latin adalah sumber utama kosakata ilmiah internasional.

Dalam konteks sejarah bahasa Melayu, unsur bahasa Yunani mula diserap dalam beberapa fasa. Fasa pertama melalui dunia Islam yang bertembung dengan persuratan tamadun Yunani terutamanya bahasa Arab: seawal pembukuan ayat-ayat al-Quran oleh Uthman bin Affan yang merakam bahasa tuturan masyarakat Arab Mekah dan Madinah sezaman Nabi Muhammad didedahkan kepada bahasa kerajaan Byzantium yang memerintah rantau Syam sampailah kepada pengungkapan ilmu terjemahan cendekiawan Yunani dilakukan dalam Baitul Hikmah diarahkan Khalifah Muawiyah I zaman Umaiyah menerus kepada zaman kerajaan Abbasiyah, kata-kata serap inilah yang kemudiannya diterapkan ke dalam perbendaharaan kata Melayu melalui persuratan ilmu pedagang Arab dan banyak lain dari dunia Islam. Fasa kedua menerapkan kata Yunani melalui kata pinjaman Latin yang dibawa melalui pendidikan Barat menggunakan bahasa-bahasa Inggeris dan Belanda semasa pendudukan penjajah Belanda dan British di rantau Nusantara.
Lihat juga

* Bahasa Yunani Kuno
Rujukan
Pautan luar

* Portal Bahasa Yunani Universiti Aristoteles Thessaloniki - mengenai pendidikan bahasa dan kajian linguistik Yunani
* komvos.edu.gr, laman sesawang bantuan untuk mereka yang mempelajari bahasa Yunani.
* Hellenistic Greek Lessons - panduan tatabahasa bahasa Yunani Helenistik dalam talian.



Greek
Greek
Kategori:Bahasa Hellenik
Kategori:Bahasa di Cyprus
Kategori:Bahasa di Turki
Kategori:Bahasa di Albania
Kategori:Bahasa di Itali
Kapal RO-RO

RORO adalah "ringkasan" bagi roll-on/roll-off; Kapal RO-RO ialah sejenis feri yang membawa kargo beroda seperti kereta, trailer atau gerabak keretapi.

RORO mempunyai anjakan binadalam di geladak, yang membenarkan kargo digolek naik (rolled on) dan digolek turun (rolled off) kapal apabila anjalan diturunkan atau dalam posisi buka.

Feri kereta yang beroperasi menyeberangi sungai dan jarak dekat lain secara amnya tidak dipanggil RORO, kerana ringkasan ini dikhususkan bagi kapal.

Biasanya kereta baru yang diangkut melalui kapal keserata dunia diangkut menggunakan RORO. Pengangkut besar kereta baru ini biasanya dikenali sebagai Pengangkut Kereta Tulin (Pure Car Carriers) (PCC) atau Trak Kereta Tulin Pure (Car Truck Carriers) (PCTC). PCC terbesar, dijangka dilancarkan pada 2006, mampu mengangkut 8,000 kereta.

Feri kereta RORO laut lepas, dengan pintu besar hampir pada permukaan air dan dek kereta terbuka yang besar mempunyai reputasi sebagai rekebentuk yang berisiko. Sebarang air yang memasuki dek kenderaan, dengan cepar berkumpul pada sebelah bahagian dek menjadikan kapal tidak stabil dan menyebabkan ia terbalik sebagaimana yang berlaku dengan penengelaman Princess Victoria pada 1953 yang membunuh 132 orang, M/S Herald of Free Enterprise pada 1987 membunuh 193 orang, dan M/S Estonia pada 1994 membunuh 852 orang.

Kategori:Jenis kapal
Bandul

Bandul ialah suatu alat yang mempunyai suatu objek berat yang tergantung pada hujung rod atau suatu jasad tegar yang boleh berayun dengan bebas.
Bandul ringkas

Bandul ringkas ialah jisim rod boleh diabaikan. Dalam bandul ringkas daya pemulih ialah

: F_\theta = -mg sin(\theta) \,

dan panjang rod bandul ialah L\, manakala jika amplitud ayunan bandul ini kecil maka

: F_\theta = -mg sin(\theta) \approx -mg\theta = -mg\frac{x}{L} \,

dan frekuensi sudutnya ialah

: \omega = \sqrt{\frac{k}{m}} = \sqrt{\frac{mg/L}{m}} = \sqrt{\frac{g}{L}} \,

maka frekuensinya ialah

: f = \frac{1}{2\pi}\sqrt{\frac{g}{L}} \,

dan tempoh ialah

: T = 2\pi\sqrt{\frac{L}{g}} \,

Tetapi apabila amplitud bandul ringkas tidak lagi kecil maka terdapat perubahan dalam formula-formula di atas. Formula untuk tempohnya ialah

: T = 2 \pi \sqrt{\frac{L}{g}} ( 1+ (\frac{1}{2})^2 \sin^2(\frac{\theta_0}{2}) + ( \frac{1 \cdot 3}{2 \cdot 4} )^2 \sin^4(\frac{\theta_0}{2}) + ( \frac {1 \cdot 3 \cdot 5}{2 \cdot 4 \cdot 6} )^2 \sin^6(\frac{\theta_0}{2}) + \cdots ) \,
Bandul Fizik

Bandul Fizik adalah bandul yang sebenar. Bila objek terganjak, maka berat menyebabkan tork pemulih
iaitu

: \tau_z = (mg)(d sin(\theta)) \,

dan arah pusingan mempengaruhi tanda bagi tork ini. Maka jika \theta\, kecil,

: \tau_z = -(mg)(d\theta) = I\alpha_z = I\frac{d^2\theta}{dt^2} \,

dimana

: \tau_z \, ialah tork
: I \, ialah momen inersia
: \alpha_z \, ialah pecutan sudut

maka

: \frac{d^2\theta}{dt^2} = -\frac{mgd}{I}\theta \,

dan analogi dengan kinematik linear dimana \frac{k}{m} = \frac{mgd}{I} \,. Dengan itu, pecutan sudut ialah

: \omega = \sqrt{\frac{mgd}{I}} \,

dan tempoh ialah

: T = 2\pi\sqrt{\frac{I}{mgd}} \,
Lihat Juga

* Gerakan berkala


Kategori:Bandul
Ketumpatan

Ketumpatan atau ketumpatan jisim sesuatu bahan merupakan sukatan jisim per unit isipadu. Simbol yang biasanya digunakan untuk ketumpatan ialah ρ (huruf kecil abjad Yunani rho). Dalam sesetengah industri (terutamanya dalam industri minyak dan gas di Amerika Syarikat), ketumpatan merupakan berat objek per unit isipadu; namun begitu, kuantiti ini lebih dikenali sebagai berat spesifik. Bahan berlainan mempunyai ketumpatan yang berbeza. Oleh itu, ketumpatan merupakan konsep penting dalam keapungan, ketulenan dan pembungkusan. Osmium dan iridium merupakan jisim yang paling tumpat mengikut suhu dan tekanan piawai tetapi kedua-duanya bukanlah bahan yang mempunyai ketumpatan tertinggi.

Maka

: \rho = \frac{m}{V} \,

di mana

: m \, ialah jisim
: V \, ialah isipadu

manakala

1 g cm-3 = 1000 kg m-3
Ketumpatan bahan lazim


BahanKetumpatan dalam kg/m3
Iridium22,650
Osmium22,610
Platinum21,450
Emas19,300
Uranium19,050
Merkuri13,580
Paladium12,023
Plumbum11,340
Perak10,490
Kuprum 8,920
Besi 7,870
Timah 7,310
Titanium 4,507
Intan 3,500
Aluminium 2,700
Magnesium 1,740
Air Laut 1,025
Air 1,000
Etanol 790
Gasolin 730
Aerogel 3
Gas1 0.0446 darab purata jisim molekul



1 Mana-mana gas
Rujukan


Kategori:Sains
Kategori:Matematik
Kategori:Kuantiti fizikal
Kategori:Kimia fizikal
Kategori:Konsep fizik asas
Tekanan bendalir

Apabila bendalir (gas ataupun cecair) di dalam keadaan rehat, ia mengenakan daya berserenjang dengan permukaan pemukaan sentuh menghasilkan tekanan.
Unit

Unit SI bagi tekanan bendalir adalah pascal, Pa, ataupun Nm^{-2}\, Unit lain bagi tekanan ialah tekanan atmosfera (atm) dimana

: 1 atm = 1.013 \times 10^5 Pa = 1.013 milibar = 14.70 lb/in^2 \,
Formula

Secara amnya, formula untuk tekanan ialah

: p = \frac{dF_\perp}{dA} \,

atau

: p = \frac{F_\perp}{A} \,

dimana

: F_\perp \, daya yang berserenjang dengan permukaan
: A \, ialah luas permukaan
Hukum Pascal

Jika sesuatu bendalir didalam keseimbangan, maka jumlah daya adalah kosong. Maka

: \sum F_y = 0 = pA - ( p + dp ) A - \rho g A dy \,

atau

: \frac{dp}{dy} = -\rho g \, dan dp = -\rho g dy \,

dimana

: \rho \, ialah ketumpatan bendalir
: p \, ialah tekanan bendalir

Dengan itu, jika p_1\, dan p_2\, adalah tekanan pada ketinggian y_1 \, dan y_2 \,, maka

: p_2 - p_1 = -\rho g(y_2 - y_1) = -\rho g h\,

maka tekanan pada sesuatu kedalaman didalam bendalir ialah

: p = p_0 + \rho g h \,

Dari persamaan di atas, jika tekanan di atas sesuatu permukaan, p_0\, ditambah, maka tekanan di kedalaman h\,, p\, juga bertambah.
Ini memenuhi hukum Pascal iaitu

Tekanan yang dikenakan ke atas bendalir yang tertutup akan disebarkan secara sekata kesetiap bahagian di bendalir itu dan juga dinding bekas itu.
Lihat Juga

*tekanan
*mekanik bendalir
*Persamaan Bernoulli


Kategori:Sains tulen
Tekanan

Tekanan (simbol: P) ialah sukatan daya yang bertindak ke atas luas permukaan sentuh, atau daya per unit luas dalam arah yang berserenjang dengan permukaan berkenaan. Semakin kuat daya yang bertindak ke atas permukaan yang diberikan, semakin tinggi tekanan. Begitu juga semakin kecil luas permukaan yang disentuh oleh daya berkenaan, maka lebin tinggi tekanan. Sementara tekanan boleh diukur dalam mana-mana unit tekanan dibahagi kepada mana-mana unit luas, unit SI bagi tekanan (newton per meter padu) tetap dipanggil pascal (Pa), selepas nama Blaise Pascal, seorang saintis Fizik pada kurun ke-17. Tekanan 1 Pa adalah sangat kecil; dianggarkan sama dengan tekanan oleh satu helai wang kertas terletak rata di atas sebuah meja. Tekanan setiap hari selalunya diukur dalam kilopascal (1 kPa = 1000 Pa)

Tekanan atmosfera diukur dengan barometer. Tekanan satu sampel gas dalam bekas diukur dengan manometer.

Tekanan tolok ialah nilai tekanan yang diukur secara nisbi terhadap tekanan atmosfera atau tekanan sekitar.
Unit

Unit SI bagi tekanan ialah pascal, Pa. atau Nm-2. Unit-unit lain bagi tekanan ialah


Beberapa unit tekanan yang sering digunakan


Pascal
bar
N/mm2
kp/m2
kp/cm2 (=1 at)
atm
torr


1 Pa (N/m2)=
1
10-5
10-6
0.102
0.102×10-4
0.987×10-5
0.0075


1 bar (daN/cm2) =
105
1
0.1
10,200
1.02
0.987
750


1 N/mm2 =
106
10
1
1.02×105
10.2
9.87
7,501


1 kp/m2 =
9.81
9.81×10-5
9.81×10-6
1
10-4
0.968×10-4
0.0736


1 kp/cm2 (1 at) =
98,100
0.981
0.0981
10,000
1
0.968
736


1 atm (760 torr) =
101,325
1.013
0.1013
10,330
1.033
1
760


1 torr (mmHg) =
133
0.00133
1.33×10-4
13.6
0.00132
0.00132
1


Formula

: P = \frac{F_\perp}{A} \,

dengan
:p adalah tekanan
: F_\perp \, ialah daya yang bertindak
: A \, ialah luas permukaan sentuh
Rujukan

* Konsep tekanan secara umum.
Lihat Juga

* Tekanan bendalir


Kategori:Sains
Kategori:Sains tulen
Kategori:Fizik
Keapungan

Daya apung, B\,, adalah daya yang bertindak keatas objek yang terendam dan mengarah keatas. Jika daya apung adalah kurang daripada berat, maka objek akan tenggelam dan sebaliknya.
Prinsip Archimedes

Prinsip Archimedes mengatakan bahawa apa sahaja objek yang tenggelam penuh atau separuh didalam cecair yang disokong oleh daya keapungan,B maka sama dengan berat objek yang tenggelam. Prinsip ini dinamakan sempena ahli sains dari Greek, Archimedes, yang menemuinya pada tahun 212 sebelum masehi.

Apabila objek timbul atau separa tenggelam, maka daya yang mengarah ke atas adalah sama dengan berat bendalir yang terganjak oleh objek itu.
Unit

Unit SI bagi daya apung ialah Newton,N
Formula

: B = \rho V g \,

dimana

: \rho \, ialah ketumpatan bendalir
: V \, ialah isipadu bendalir yang terganjak oleh isipadu objek yang tenggelam
: g \, ialah pecutan graviti


Kategori:Sains
Kategori:Sains tulen
Kategori:Fizik
Persamaan keselanjaran

Dinamik Bendalir

Didalam mekanik bendalir, kadar isipadu bendalir \frac{dV}{dt}\, yang mengalir di dalam tiub tertutup adalah malar. Maka

: \frac{dV}{dt} = A v = C \,

dimana

: A \, adalah luas keratan rentas tiub
: v \, laju aliran bendalir

Dengan itu

: A_1 v_1 = A_2 v_2 \,

bagi tiub tertutup yang mempunyai keratan rentas yang tidak sekata.

Manakala bagi bendalir yang berbeza ketumpatan dan tidak boleh dimampatkan, persamaan keselanjarannya ialah

: \rho_1 A_1 v_1 = \rho_2 A_2 v_2 \,
Lihat Juga

*Persamaan Bernoulli


Kategori:Sains tulen
Kelikatan

Kelikatan ialah geseran dalaman sesuatu bendalir. Kesan kelikatan dapat dilihat pada bendalir di dalam paip, aliran darah dan sebagainya.

Kelikatan di dalam bendalir bergantung kepada ketumpatan bendalir tersebut, di mana semakin tinggi ketumpatan bendalir, semakin tinggi kelikatan bendalir itu. Kelikatan juga bergantung kepada suhu; jika suhu meningkat, kelikatan bendalir menurun tetapi untuk gas, kelikatan gas meningkat.

Bendalir yang likat selalunya cenderung untuk berpaut pada permukaan yang bersentuhan dengannya. Bagi bendalir yang mengalir, selalunya terdapat lapisan nipis berdekatan dengan permukaan di mana bendalir adalah hampir dalam keadaan rehat.

Kesan kelikatan penting dalam aliran bendalir dalam paip. Menurut persamaan Bernoulli, jika di kedua-dua hujung paip mempunyai ketinggian yang sama, maka tekanan di hujung-hujung itu adalah sama. Tetapi, jika kelikatan bendalir diambil kira, tekanan di kedua-dua hujung itu tidak sama. Ini sebab daya kelikatan menentang pergerakkan bendalir. Maka untuk memastikan bendalir mengalir, satu tekanan hendaklah dikenakan di permulaan aliran. Kerana itulah kita harus memicit di belakang tiub ubat gigi untuk mengeluarkan ubat gigi.


Kategori:Sains tulen
Kategori:Fizik
Gelora

right|250px|Gelora
Apabila sesuatu bendalir mencapai laju kritikal, aliran itu tidak lagi lamina dan bentuk aliran menjadi tidak menentu dan tidak sekata. Situasi ini dipanggil gelora atau bualan. Ketika ini, persamaan Bernoulli tidak lagi sesuai digunakan.

Aliran bendalir, sama ada lamina atau gelora, bergantung kepada kelikatannya. Semakin tinggi kelikatan sesuatu bendalir, semakin cenderung ia kepada gerakan lamina.


Kategori:Sains
Kategori:Sains tulen
Kategori:Fizik
Mekanik bendalir

Mekanik bendalir ialah pecahan ilmu fizik yang menyentuh tentang pergerakan bendalir seperti cecair, gas dan plasma. Konsep kajian bendalir ini terbahagi kepada tiga iaitu

* Statik bendalir
* Dinamik bendalir
* Kinematik bendalir

Mekanik bendalir, khasnya bendalir dinamik merupakan subjek yang kerap digunapakai di dalam teknologi kejuruteraan dan sains di dalam menyelesaikan beberapa permasalahan. Bendalir mekanik juga bersifat rumit dan kadang-kala ia hanya boleh diselesaikan dengan kiraan dan formula tertentu berdasarkan prinsip bendalir mekanik, terutamanya ddengan menggunakan kaedah dinamik bendalir berkomputeran (computational fluid dynamics). Kaedah ini dapat menyelesaikan masalah bendalir dengan kaedah menerusi pemvisualan dan menganalisa aliran bendalir.
Komponen mekanik bendalir

* Tekanan bendalir
* Keapungan
* Persamaan keselanjaran bendalir
* Persamaan Bernoulli
* Kelikatan
* Gelora
Rujukan
Pautan luar

*Free Fluid Mechanics books
*Annual Review of Fluid Mechanics
*CFDWiki – wiki rujukan mengenai dinamik bendalir berkomputeran.


Kategori:Fizik
Gelombang

Gelombang ialah satu gangguan yang membawa tenaga melalui medium.
Gelombang Melintang dan Gelombang Membujur

"Gelombang melintang" ialah gelombang yang menyebabkan zarah-zarah medium bergetar berserenjang dengan arah gerakan gelombang.

"Gelombang membujur" pula menyebabkan getaran zarah-zarah medium selari dengan arah gerakan gelombang
Perihal gelombang

frames|center|500px

* Amplitud,A\, ialah jarak maksimum/minimum dari keseimbangan;
* Tempoh,T\, ialah masa yang diperlukan untuk satu kitaran lengkap;
* Panjang gelombang, \lambda\, ialah jarak diantara puncak atau lurah gelombang; dan
* Laju gelombang pula ialah hasil darab frekuensi dan panjang gelombang.

: v = \lambda f \,

Nombor gelombang, k\, pula:

: k = \frac{2\pi}{\lambda}\,

Frekuensi,f\, (dalam hertz) ialah tempoh per unit masa:

: f = \frac{1}{T} \,

dan frekuensi sudutnya ialah:

: \omega = 2 \pi f = vk\,
Gelombang bentuk sinus

Persamaan gelombang bentuk sinus bergerak ke arah positif x dalam paksi xy ialah:

: y(x,t) = A cos[\omega(\frac{x}{v} - t)] = A cos [2\pi f (\frac{x}{v}-t)]
: = A cos [2\pi(\frac{x}{\lambda}-\frac{t}{T})] = A cos (kx - \omega t) \,

Manakala bagi gerakan gelombang ke arah negatif x ialah:

: y(x,t) = A cos[\omega(\frac{x}{v} + t)] = A cos [2\pi f (\frac{x}{v}+t)]
: = A cos [2\pi(\frac{x}{\lambda}+\frac{t}{T})] = A cos (kx + \omega t) \,
Halaju dan Pecutan Zarah bagi Gelombang Bentuk Sinus

Halaju zarah-zarah (Bukan Laju Gelombang)dalam gelombang bentuk sinus ialah:

: \vec{v_y} = \frac{\delta y(x,t)}{\delta t} = \omega A sin(kx - \omega t) \,

manakala pecutannya ialah:

: \vec{a_y} = \frac{\delta(x,t)}{\delta t} = -\omega^2 A cos(kx - \omega t) = -\omega^2 y(x,t) \,
Persamaan gelombang

Persamaan gelombang ialah persamaan pembezaan yang menyentuh sifat-sifat fizikal gelombang yang melalui suatu medium. Kerana tidak semua gelombang berbentuk sinus, maka persamaan am gelombang ialah:

: \frac{\delta^2y(x,t)}{\delta x^2} = \frac{1}{v^2}\frac{\delta^2y(x,t)}{\delta t^2} \,
Lain-lain gelombang

* gelombang elektromagnet


Kategori: Fizik
Pesawat

thumb|300px|Sebuah pesawat Fokker 50
thumb|300px|Sebuah kapal udara moden.
Pesawat () ialah suatu mesin yang berupaya untuk terbang di udara.

Pesawat udara tergolong dalam dua kategori:
* Lebih berat daripada udara (aerodyne); ini termasuklah autogiro, helikopter dan pesawat udara konvensional bersayap kekal (kapal terbang). Pesawat bersayap selalunya menggunakan enjin pembakaran dalaman dan kipas atau enjin jet untuk menghasilkan daya tujahan. Pergerakan angin pada sayap menghasilkan daya angkat, membolehkan pesawat tersebut untuk terbang.

* Lebih ringan daripada udara (aerostat); ini termasuklah belon udara dan kapal udara. Pesawat aerostat terapung di udara sama seperti kapal terapung di air, iaitu dengan menggantikan udara di sekeliling pesawat dengan gas yang lebih ringan (helium atau hidrogen), atau udara panas.
Lihat juga

* Pesawat tentera
Pautan Luar

* Reka bentuk pengajaran pesawat dengan prototaip flyable

Kategori:Istilah penerbangan
1967

:Rencana ini adalah berkenaan dengan tahun 1967. Bagi kegunaan lain, sila lihat 1967 (nombor).


1967 merupakan tahun biasa yang bermula pada hari Ahad. Ia berlangsung dari 19 Ramadan 1386 hingga 29 Ramadan 1387.

Peristiwa
Februari

* Jeneral Suharto mengambil alih kuasa dari Sukarno di Indonesia.
Julai

* 18 Julai: United Kingdom mengumumkan penutupan kem tenteranya di Malaysia dan Singapura walaupun tidak dipersetujui Australian dan AS.
Ogos

* 8 Ogos: ASEAN ditubuhkan di Bangkok.
* Penerbangan perdana Boeing 737.
Oktober

* 5 Oktober: Sultan Hassanal Bolkiah ditabalkan sebagai Sultan Brunei menggantikan bapanya.
Disember

* Pesawat Concorde pertama kali dipamerkan di Toulouse, Perancis.
Tarikh tepat tidak pasti

* Kaset Mini, seringnya dirujuk sebagai "minikaset", diperkenalkan oleh Philips terutamanya untuk kegunaan mesin rencana. Kaset ini juga dipergunakan sebagai storan data untuk komputer rumah Philips P2000.
* SNOBOL 4, versi kemas kini, diterbitkan.
* Pameran pertama Pertunjukan Elektronik Pengguna (Inggeris: Consumer Electronics Show) diadakan di New York.
Kelahiran

* 13 Mac - Saber Rebaï, penyanyi dan pelakon Tunisia.
* 15 Julai - Ita Purnamasari, pelakon dan penyanyi Indonesia
* 24 Oktober - Jacqueline McKenzie, pelakon Australia.
* 20 Disember - Ira Wibowo, pelakon wanita Indonesia.
Kematian
Tasik Toba

250px|kiri|thumb|Danau Toba
thumb|250px|kiri|Rumah Toba
thumb|250px|kiri|Air Terjun Sipisopiso

Danau Toba ialah tasik (atau "danau") yang terbesar di Indonesia, dengan 100 kilometer panjangnya serta 30 kilometer lebarnya. Terletak di tengah bahagian utara Sumatera, dengan aras permukaan setinggi lebih kurang 505 meter atau 1,657 kaki (menurut perhitungan Direktorat Polisi Air Baharkam Polri), tasik ini terbentang dari ke .
Geologi

Pada tahun 1949, Rein van Bemmelen, ahli geologi Belanda, melaporkan bahawa Danau Toba ialah sebuah kaldera gunung berapi yang besar yang dikelilingi oleh selapis batuan ignimbrit. Para penyelidik yang kemudian menemui debu riolit yang serupa dengan lapisan ignimbrit Danau Toba (kini dipanggil Tuf Toba Muda untuk membezakannya daripada lapisan-lapisan yang termendap oleh letupan-letupan dahulu) di Malaysia dan India, iaitu sehingga 3,000 kilometer jauhnya dari danau ini. Para ahli oseanografi menemui debu Toba yang memiliki ciri-ciri kimia tersendiri di dasar Lautan Hindi timur serta Teluk Benggala.
Penduduk

Kebanyakan penduduk di sekeliling Danau Toba adalah orang Batak. Rumah-rumah Batak tradisional dikenali oleh bumbung-bumbung tersendiri (yang melengkung ke atas pada setiap hujungnya, seolah-olah badan kapal) serta hiasan-hiasan yang berwarna-warni.
Lihat juga

* Bencana alam
* Senarai bencana
* Senarai gunung berapi di Indonesia
* Senarai tasik di Indonesia
Rujukan


*
*

Pautan luar

* Imeg satelit Peta Google
* Laman web Volcano.umd.edu : Toba, Sumatera, Indonesia — Dicapai pada 11 Disember 2005
* Stanley H. Ambrose, Musim Sejuk Gunung Berapi, dan Pembezaan Manusia Moden — Dicapai pada 11 Disember 2005
* Laman web National Geographic : Siapa Yang Tahu oleh Joel Achenbach — Dicapai pada 11 Disember 2005
* George Weber, Gunung Berapi Toba
*


Kategori:Tasik di Indonesia
Kategori:Gunung berapi di Sumatera
Kategori:Supervolkano
Arung Palakka

Arung Palakka ialah seorang putera Bone yang mana kerajaan Bone ketika itu mengalami kekalahan di tangan Gowa ataupun Makassar. Maka, bagi membalas dendam, pada tahun 1660, beliau bersekutu dengan Belanda untuk menyerang Makassar dengan mengepalai serangan dari arah darat. Bone mendapat semula kemerdekaannya apabila Makassar jatuh. Atas usaha beliau, sehingga ke hari ini, Arung Palakka dikatakan sebagai seorang perwira oleh penduduk Bone. Sebagai mengenang jasa beliau, satu muzium rama-rama telah dibina sempena namanya.


Kategori:Sejarah
Toraja

Toraja, adalah kumpulan etnik yang berasal dari kawasan pergunungan Sulawesi Selatan, Indonesia. Penduduk mereka adalah kira-kira 1,100,000, di mana 450,000 daripadanya tinggal di kabupaten Tana Toraja (Tanah Toraja). Kebanyakan penduduknya beragama Kristian, dan yang lain beragama Islam atau mempunyai kepercayaan animisme tempatan yang dikenali sebagai aluk. Kerajaan Indonesia telah mengiktiraf kepercayaan animisme ini sebagai Aluk To Dolo.

Istilah Toraja adalah dari Bahasa Bugis to riaja. 'To' bermaksud orang dan 'riaja' bermaksud bukit. Maka Toraja bermaksud orang yang datang dari bukit. Ada juga versi lain bahwa kata Toraya berasal dari To = Tau (orang), Raya = dari kata Maraya (besar), ertinya orang orang besar, bangsawan. Lama-kelamaan sebutan tersebut menjadi Toraja. Kerajaanan kolonial Belanda menamakan rakyat Toraja pada tahun 1900.Orang Toraja terkenal dengan upacara pengebumian mereka yang rumit, tapak pengebumian yang diukir di tebing berbatu, rumah tradisional berbumbung puncak besar yang dikenali sebagai tongkonan dan ukiran kayu berwarna-warni. Upacara pengebumian Toraja adalah acara sosial yang penting, biasanya dihadiri oleh ratusan orang dan berlangsung selama beberapa hari.
Rujukan

* Situs informasi Toraja


Kategori:Kelompok etnik di Indonesia